Kamu bisa jelasin ke aku soal Wilangan dalam bahasa banjar?

Wilangan adalah sabuting rancangan matamatika nang dipakai dalam pancacahan wan paukuran. Tanda atawa jua lambang nang dipakai gasan mawakili sabuting wilangan disambat sawagai angka atawa lambang wilangan. Dalam matamatika, rancangan wilangan salawas batahun-tahun lawasnya sudah diligari gasan maliputi wilangan nul, wilangan butung, wilangan rasiunal, wilangan irasiunal, wan wilangan musakat.

Tatacara-tatacara tatantu nang manjuhut wilangan jadi masukan wan mangulih wilangan lainnya jadi kaluaran, disambat sawagai uparasi numiris. Uparasi unar manjuhut sabuting masukan wilangan wan mangulihakan sabuting kaluaran wilangan. Uparasi nang labih awamnya didapatakan adalah uparasi binari, nang manjuhut dua wilangan sawagai masukan wan mangulihakan sabuting wilangan sawagai kaluaran. Cuntuh uparasi binari adalah panjumlahan, pangurangan, pakalian, pambagian, papangkatan, wan pacikangan. Bidang matamatika nang mangkaji uparasi numiris disambat sawagai aritmatika.